ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *24/2/2*023**

**ΕΚΔΗΛΩΣΗ ΣΤΟ ΠΛΑΙΣΙΟ ΤΗΣ ΠΑΓΚΟΣΜΙΑΣ ΗΜΕΡΑΣ ΑΚΟΗΣ**

**[3 ΜΑΡΤΙΟΥ]**

* ΟΜΙΛΙΑ ΜΕ ΘΕΜΑ «Η ΣΗΜΑΣΙΑ ΤΗΣ ΒΑΡΗΚΟΪΑΣ ΣΤΟΥΣ ΕΝΗΛΙΚΕΣ»
* ΔΩΡΕΑΝ ΑΚΟΟΛΟΓΙΚΟΣ ΕΛΕΓΧΟΣ ΣΤΑ ΑΤΟΜΑ 60 ΧΡΟΝΩΝ ΚΑΙ ΑΝΩ

Με αφορμή την Παγκόσμια Ημέρα Ακοής [3 Μαρτίου], ο δήμος μας διοργανώνει εκδήλωση με διττό στόχο· αφενός την **ενημέρωση** των πολιτών για ό, τι σχετίζεται με τη βαρηκοΐα και τις συνέπειές της και αφετέρου τη **δωρεάν ακουομέτρηση** στα άτομα 60 χρόνων και άνω.

Στο πλαίσιο αυτό έχει προγραμματιστεί Ομιλία με θέμα: «Η ΣΗΜΑΣΙΑ ΤΗΣ ΒΑΡΗΚΟΪΑΣ ΣΤΟΥΣ ΕΝΗΛΙΚΕΣ» με **ομιλήτρια την Δρ. Γεωργία Α. Κατσούλη, ΩΡΛ Χειρουργό, Επίκουρη Καθηγήτρια Πανεπιστημίου Πελοποννήσου**. Η ομιλία θα λάβει χώρα την **Παρασκευή 3 Μαρτίου 2023, 11 το πρωί, στην Εστία Ποντίων «ο Φάρος» (Μεγάλου Αλεξάνδρου & Καραολή).**

Οι πολίτες, άνω των 60 χρόνων, θα έχουν τη δυνατότητα δωρεάν ακοολογικού ελέγχου, στο Α ΚΑΠΗ του δήμου μας, Καλαντζάκου αρ. 7, στις εξής ημερομηνίες:

* **Παρασκευή** 3 Μαρτίου 2023, ώρες 12 το μεσημέρι έως 4 το απόγευμα.
* **Σάββατο** 4 Μαρτίου 2023, από τις 9 το πρωί έως και τις 3 το μεσημέρι.

Για **ραντεβού** οι ενδιαφερόμενοι μπορούν να επικοινωνούν με το **ΚΕΠ Υγείας του Δήμου μας**, Ηρακλείου 20, Πλατεία Μακρυγιάννη. Αρμόδιο πρόσωπο: Δημήτριος Ανδρούτσος, Επισκέπτης Υγείας, **Τ. 2105690436.**

Επίσης πληροφορίες δίνονται στις δομές των ηλικιωμένων:

Α’ ΚΑΠΗ, Καλαντζάκου 7, 2105690075

ΚΕΦΑ, Ηρακλείου 20, Πλατεία Μακρυγιάννη, 2105691161

Γ ΚΑΠΗ, Αθανασίου Διάκου 97, 2105696511.

Οι ηλικιωμένοι που επιθυμούν να μεταφερθούν στην Εστία Ποντίων «ο Φάρος» για την παρακολούθηση της ομιλίας μπορούν να χρησιμοποιήσουν **το Λεωφορείο των Ηλικιωμένων, στο δρομολόγιο στις 10 το πρωί** που πραγματοποιεί την εξής διαδρομή:

**ΑΦΕΤΗΡΙΑ** (οδός Σιπύλου) **10 το πρωί.**

**Στάσεις :** Σιπύλου και Ψηλορείτου, Ειρήνης, Δόξης και Μάνης, Τέρμα Δεληγιάννη, Τσακάλωφ και Χίου, Ανεξαρτησίας (δεξιά ίσιωμα), Μιαούλη, Παπαδιαμάντη (Προφήτης Ηλίας), Ζωοδόχου Πηγής, Χειμάρας (4ο Νηπιαγωγείο), Παλαιών Πατρών Γερμανού (Τριλογία), Εστία Ποντίων, Ηρακλείου (ΚΕΦΑ), Ηρακλείου και Αγίου Γεωργίου (Νεκροταφείο), Μεσογείων και Μεγάλου Αλεξάνδρου, Εστία Ποντίων. **ΤΗΛΕΦΩΝΟ ΣΥΝΟΔΟΥ ΛΕΩΦΟΡΕΙΟΥ: 6930076563**

Εάν χρειαστεί το δρομολόγιο θα επαναληφθεί.